b'\n_START_ARTICLE_\nGabela Polje\n_START_SECTION_\n\xc5\xbdupa Gabela Polje\n_START_PARAGRAPH_\n\xc5\xbdupa Gabela Polje pripada Mostarsko-duvanjskoj biskupiji, a nastala je odvajanjem od \xc5\xbeupe Gabela na blagdan Presvetog Trojstva 1977. Za titulara \xc5\xbeupe odabran je isti blagdan, a kao suza\xc5\xa1titnica \xc5\xbeupe, slavi se blagdan Kraljice neba i zemlje, 22. kolovoza. Prvi \xc5\xbeupnik bio je don Damjan Ragu\xc5\xbe. _NEWLINE_U po\xc4\x8decima \xc5\xbeupe, slu\xc5\xbeba se odr\xc5\xbeavala u kapelici groblja. Po\xc4\x8detkom 1980.-ih po\xc4\x8dinje izgradnja \xc5\xbeupnog stana i dana\xc5\xa1nje vjeronau\xc4\x8dne dvorane, koja je slu\xc5\xbeila kao crkva do izgradnje dana\xc5\xa1nje crkve Presvetog Trojstva. Gradnja crkve po\xc4\x8dinje sredinom 1980.-ih, i traje sve do 1990. kad je blagoslovom zvona zavr\xc5\xa1ena izgradnja zvonika i sakristije. Na tri prozora crkve iznad oltara su vitraji, rad akademskog kipara, slikara i grafi\xc4\x8dara Ante Star\xc4\x8devi\xc4\x87a. Sredinom 1990.-ih stara kapelica u groblju je sru\xc5\xa1ena, a na njenom mjestu je izgra\xc4\x91ena nova kapelica sv. Josipa._NEWLINE_Osim don Damjana Ragu\xc5\xbea, slu\xc5\xbebu \xc5\xbeupnika obna\xc5\xa1ali su don Sre\xc4\x87ko Maji\xc4\x87 i dana\xc5\xa1nji \xc5\xbeupnik don Marko Kutle\xc5\xa1a._NEWLINE_Slu\xc5\xbeba se odr\xc5\xbeava i u filijalnoj crkvi sv. Ane u Crni\xc4\x87ima._NEWLINE_Od 1991. godine, kao prvi samostan toga reda u BiH, u \xc5\xbeupi djeluju i \xc4\x8dasne sestre Karmeli\xc4\x87anke Bo\xc5\xbeanskog Srca Isusova.'